Свети Тудор коња води
Свети Тудор коња води
Коња води па говори:
„Ој Николо млад Николо,
Коло водиш ал' не гледаш,
У кога си погледао
Свакому си болест дао:
Кому двадни, кому тридни,
А јунаку три грознице;
Јунаку си три грознице,
Три грознице, три године:
Те ти јунак ноге нема —
Ноге нема да га носе,
Руке нема да загрли —
Да загрли мому младу;
Уста нема да пољуби --
Да пољуби мому младу:
Очи нема да погледа —
Да погледа мому младу.

Имена лица од којих су забележене песме 

Баба Цвета из села Рогњева.

Напомене

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 12, стр. 20.

Песме на ранилу‎
Народне песме у Крајини